আসলে কংসারী হালদারের ছাত্রাবস্থায় রাজনৈতিক চেতনা জাগান তাঁর জ্যেষ্ঠ ভ্রাতা অনুকূল মহারাজ (পরে যিনি বেদান্তনন্দজী হন ও পাটনা রামকৃষ্ণ মিশনের সম্পাদক ছিলেন) । স্বামী বিবেকানন্দর ভ্রাতা ভূপেন্দ্রনাথ দত্তের কাছ থেকে পেয়েছেন হতদরিদ্র কৃষক ক্ষেতমজুরের কাছে যাওয়ার উপদেশ আর কৃষক আন্দোলনের শিক্ষা । কারাবাসে এসেছেন অখণ্ড বাংলার বিপ্লবীদের সংস্পর্শে । শেষে সক্রিয় রাজনীতির অঙ্গনে থাকার সুবাদে বহু ব্যক্তির সান্নিধ্যে এসেছেন। তাছাড়া রাজনীতিতে প্রবেশের আগে যে জাতীয় চেতনা তথা জনস্বার্থ চেতনা জাগ্রত হয়েছিল তা লুপ্ত হওয়ার কথা নয়। তাঁর মৌলিক চিন্তাধারা ও নিজস্বতার পরিচয় পাওয়া যায় । এমনকি তজ্জন্য পার্টির নির্দেশও অমান্য করেছেন দু'বার। একবার কাকদ্বীপে আন্দোলনের সময় আর একবার সোনারপুর কেন্দ্রে নির্বাচিত সদস্য হিসাবে আইনসভায় প্রতিনিধিত্বের সময়। শেষ বয়সে যখন আর রাজনীতি করেন না এবং শিরাকোলের বাসিন্দা ছিলেন, তখনো জনজীবন থেকে সরে যান নি। বরং তাঁর দুটি গঠনমূলক কাজের পরিচয় পাওয়া যায় । মুসলিম ও তফশিলি অধ্যুষিত অঞ্চলের মেয়েদের জন্য 'শিরাকোল বালিকা বিদ্যালয়' স্থাপন ও আমতলা-শিরাকোল এলাকায় ডায়মন্ড হারবার রোডের দুই পাশে রিসর্ট বিরোধী আন্দোলনের সূচনা ও সেই অপচেষ্টার অপসারণ । তাঁর এ কাজে এলাকার বহু তরুণ যুক্ত হয়েছিলেন । পরবর্তীতে সঙ্গে পেয়েছিলেন প্রখ্যাত সাহিত্যিক মহাশ্বেতা দেবী ও ভারতের প্রথম সারির সমাজকর্মী মেধা পাটকর প্রমুখ কে।

রাজনৈতিক চেতনা ও নিজস্বতা
মৃত্যু
রাজনৈতিক জীবন
জন্ম ও শিক্ষা